Zn. 2024\_13.MsZ\_11.1\_Správa HK o výsledku kontroly plnenia rozpočtu mesta Senica k 30.06.2024

Materiál na rokovanie

**13. zasadnutie Mestského zastupiteľstva v Senici**

Dňa: 07.11.2024

Bod programu číslo: 11.1

Názov materiálu:  **Správa HK o výsledku kontroly plnenia rozpočtu mesta Senica k 30.06.2024**

Návrh vypracoval: Mgr. Tomáš Makas, hlavný kontrolór mesta Senica

Návrh predkladá: Mgr. Tomáš Makas, hlavný kontrolór mesta Senica

Návrh na uznesenie: **Mestské zastupiteľstvo v Senici**

**berie na vedomie**

**Správu HK o výsledku kontroly plnenia rozpočtu mesta Senica k 30.06.2024**

V Senici dňa 28.10.2024

SPRÁVA Z KONTROLY

Hlavný kontrolór mesta Senica Mgr. Tomáš Makas ako oprávnená osoba vykonal na základe plánu kontrolnej činnosti na II. polrok 2024 a v súlade s ustanovením § 18d zákona č. 369/1990 Zb. o obecnom zriadení v znení neskorších predpisov

u povinnej osoby: Mestský úrad v Senici

Štefánikova 1408/56, 905 25 Senica

kontrolu plnenia rozpočtu mesta Senica k 30.06.2024

Predmet kontroly bolo dodržiavanie a uplatňovanie príslušných ustanovení zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov a zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov v procese plnenia rozpočtu.

Cieľom kontroly bolooveriť objektívny stav kontrolovaných skutočností a ich súlad so všeobecne záväznými právnymi predpismi a vnútornými aktmi riadenia so zameraním na dodržiavanie zákonnosti, účinnosti, hospodárnosti a efektívnostipri plnení rozpočtu mesta Senica k 30.06.2024.

Právne východiská pre výkon kontroly :

* zákon č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov
* zákon č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov
* zákon č. 431/2002 Z. z. o účtovníctve v znení neskorších predpisov.

Pre výkon kontroly bol východiskom právny stav predpisov v znení platnom v kontrolovanom období.

Podkladom pre kontrolu boli základné údaje rozpočtu, ktorý bol schválený na 2. zasadnutí Mestského zastupiteľstva v Senici konanom dňa 14.12.2023 uznesením č. 8/2023/252, zmeny rozpočtu a jeho plnenie k 30.06.2024.

Rozpočet na rok 2024 bol zostavený ako prebytkový s celkovým prebytkom 100 389,00 €. V časti celkových príjmov bol rozpočet schválený v sume 35 421 870,00 € a v časti celkových výdavkov v sume 35 321 481,00 €.

|  |  |
| --- | --- |
| **Bežný rozpočet** | **Schválený rozpočet 2024 v €** |
| Príjmy | **25 180 244,00** |
| Výdavky | **24 235 100,00** |
| Výsledok hospodárenia | **+ 945 144,00** |
| **Kapitálový rozpočet** |  |
| Príjmy | **2 902 000,00** |
| Výdavky | **8 082 878,00** |
| Výsledok hospodárenia | **- 5 180 878,00** |
| **Finančné operácie** |  |
| Príjmy | **7 339 626,00** |
| Výdavky | **3 003 503,00** |
| Výsledok hospodárenia | **+ 4 336 123,00** |
| **Výsledok hospodárenia** | **+ 100 389,00** |

Schválený rozpočet bol v I. polroku 2024 zmenený šesťkrát:

* 1. zmena schválená dňa 01.03.2024 – Zmenou rozpočtu mesta č. 1/24
* 2. zmena schválená dňa 04.03.2024 – Rozpočtovým opatrením primátora č. 1/24
* 3. zmena schválená dňa 14.04.2024 – Uznesením MsZ č. 10/2024/308
* 4. zmena schválená dňa 20.05.2024 – Rozpočtovým opatrením primátora č. 2/24
* 5. zmena schválená dňa 10.06.2024 – Zmenou rozpočtu mesta č. 2/24
* 6. zmena schválená dňa 14.06.2024 – Rozpočtovým opatrením primátora č. 3/24

Zmeny rozpočtu boli následne premietnuté do finančného vyjadrenia Programov mesta. Rozpočet

po schválených zmenách zobrazuje tabuľka:

|  |  |
| --- | --- |
|  | Rozpočet po zmenách v € |
| **Bežný rozpočet** |  |
| Príjmy | 26 203 712,00 |
| Výdavky | 25 522 170,00 |
| Prebytok bežného rozpočtu | + 681 542,00 |
| **Kapitálový rozpočet** |  |
| Príjmy | 2 902 000,00 |
| Výdavky | 8 640 061,00 |
| Schodok kapitálového rozpočtu | - 5 738 061,00 |
| **Finančné operácie** |  |
| Príjmy finančných operácií | 8 304 109,00 |
| Výdavky finančných operácií | 3 147 201,00 |
| Prebytok rozpočtu fin. operácií | + 5 156 908,00 |

Po uvedených zmenách rozpočtu boli celkové príjmy mesta k 30.06.2024 rozpočtované v sume 37 409 821,00 € a celkové výdavky v sume 37 309 432,00 €, čo predstavuje rozpočtovaný prebytok v sume + 100 389,00 €. Finančné plnenie príjmov a výdavkov so stavom k 30.06.2024 je v Prehľade plnenia a čerpania rozpočtu mesta uvedené v členení podľa ekonomickej klasifikácie.

1. PRÍJMY

Porovnanie pôvodného rozpočtu celkových príjmov so stavom po vykonaných zmenách a jeho plnenie k  30.06.2024 v € :

|  |  |  |  |  |
| --- | --- | --- | --- | --- |
|  | Schválený rozpočet | Upravený rozpočet | Plnenie | % plnenia |
| Bežné príjmy | 25 180 244,00 | 26 203 712,00 | 13 583 519,96 | 51,84 |
| Kapitálové príjmy | 2 902 000,00 | 2 902 000,00 | 1 410 811,13 | 48,62 |
| Príjmy FO | 7 339 626,00 | 8 304 109,00 | 2 111 777,67 | 25,43 |

V hodnotenom období prišlo k zvýšeniu rozpočtu vo všetkých druhoch príjmov. Plnenie rozpočtu v príjmovej časti sa pohybuje nad hranicou 50 % u bežných príjmov, plnenie kapitálových príjmov dosahuje taktiež takmer 50 % a príjmy FO dosahujú 25 %.

**Bežné príjmy:**

Plnenie rozpočtu bežných príjmov k 30.06.2024 (bez príjmov rozpočtových organizácií) bolo podľa ekonomickej klasifikácie nasledovné (v €):

|  |  |  |  |  |
| --- | --- | --- | --- | --- |
| Hlavná kategória,  kategória,  položka | Text | Rozpočet  k 30.06.2024 | Skutočné  plnenie  rozpočtu  k 30.06.2024 | %  plnenia |
| **100** | **Daňové príjmy** | 15 845 900,00 | 7 993 452,75 | 50,44 |
| 110 | Dane z príjmov a kapitálového majetku | 9 960 000,00 | 4 826 665,71 | 48,46 |
| 120 | Dane z majetku | 4 100 000,00 | 2 012 622,44 | 48,97 |
| 130 | Dane za tovary a služby | 1 770 900,00 | 1 153 432,29 | 65,13 |
| 160 | Sankcie uložené v daňovom konaní | 5 000,00 | 732,31 | 14,65 |
| **200** | **Nedaňové príjmy** | 1 443 515,00 | 994 086,18 | 68,87 |
| 210 | Príjmy z podnikania a vlastníctva majetku | 759 249,00 | 343 679,47 | 45,27 |
| 220 | Administratívne a iné poplatky a platby | 223 100,00 | 138 522,77 | 62,09 |
| 240 | Úroky z domácich úverov, pôžičiek a vkladov | 150,00 | 11 103,40 | 7 402,27 |
| 290 | Iné nedaňové príjmy | 461 016,00 | 500 780,54 | 108,63 |
| **300** | **Granty a transfery** | 8 182 967,00 | 4 595 981,03 | 56,17 |
| 311 | Granty | 70 400,00 | 78 113,07 | 110,96 |
| 312 | Transfery v rámci verejnej správy | 8 112 567,00 | 4 517 867,96 | 55,69 |
| **Bežné príjmy spolu** | | 25 472 382,00 | **13 583 519,96** | **53,33** |

**1. Daňové príjmy** **(hlavná kategória 100)** rozpočtované v sume 15 845 900,00 € boli plnené v sume 7 993 452,75 €, čo predstavuje 50,44 % rozpočtu roku 2024, teda je zodpovedajúce hodnotenému obdobiu. Pokračuje trend nárastu v plnení daňových príjmov, v porovnaní s rovnakým obdobím roku 2023 je nárast týchto príjmov vo finančnom vyjadrení o 148 083,40 €.

1. Daň z príjmov a kapitálového majetku (kategória 110) je poukazovaná územnej samospráve zo štátneho rozpočtu v stanovenom podiele na základe skutočného plnenia dane z príjmov. Rozpočet kategórie 110 na rozpočtový rok 2024 sa znížil oproti roku 2023 o 190 000 € na sumu 9 960 000,00 €. Skutočné plnenie je na úrovni 4 826 665,71 €, čo je plnenie rozpočtu na úrovni 48,46 %. V porovnaní s rokom 2023 je výnos dane z príjmov v kontrolovanom období nižší o sumu 354 983,55 €. Plnenie tejto dane v rozpočte mesta je závislé od dane z príjmov zo štátneho rozpočtu, mesto ho nemôže ovplyvniť.
2. Dane z majetku (kategória 120) v meste Senica predstavujú príjem z dane z nehnuteľností, ktorú mesto Senica ukladalo v súlade s ustanovením § 2 ods. 1 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v platnom znení a VZN o miestnych daniach. Táto daň, rozpočtovaná v sume 4 110 000,00 €, bola k 30.06.2024 plnená v sume 2 012 622,44 €, čo predstavuje 48,97 % plnenie. V porovnaní s rovnakým obdobím r. 2023 je príjem dane vyšší o sumu 419 791,95 €.
3. Dane za tovary a služby (kategória 130) rozpočtované v sume 1 770 900 € boli plnené v sume 1 153 432,29 €, čo predstavuje plnenie na 65,13 %. Medziročný nárast týchto príjmov je o  sumu 83 963,72 € . V kategórii 130 sú zahrnuté tieto miestne dane:

* Daň za psa (podpoložka 133001). Daň rozpočtovaná v sume 22 000,00 €, bola plnená v sume 12 830,94 € čo predstavuje 58,32 % plnenie, čo je oproti minulému roku vo finančnom vyjadrení pokles o 1 643,68 €. Rozpočet tejto dane je ustálený a celkový schválený rozpočet kategórie 130 jej plnenie výrazne neovplyvňuje.
* Daň za nevýherné hracie prístroje (podpoložka 133 003) bola rozpočtovaná v sume 500,00 €, k 30.06.2024 bolo plnenie v sume 80,00 €, čo predstavuje 16 % plnenie tejto dane.
* Daň za ubytovanie (podpoložka 133006) pri schválenom rozpočte 10 000,00 € bola plnená v sume 5 177,40 €, čo predstavuje plnenie na úrovni 51,77 %, medziročne je zaznamenaný pokles o 388,20 €.
* Daň za užívanie verejného priestranstva (podpoložka 133012). Táto daň je v roku 2024 rozpočtovaná spolu v  sume 353 400,00 €. Plnenie k 30.06.2024 bolo v sume 128 677,40 € , čo je plnenie na úrovni 36,41 %.

Najvýraznejšou položkou v rámci plnenia boli príjmy za dočasné parkovanie, ďalšie príjmy boli za užívanie verejného priestranstva na trvalé parkovanie, terasy, stánky a rozkopávky.

* Poplatok za komunálne odpady a drobné stavebné odpady (podpoložka 133013) z hľadiska objemu najviac ovplyvňuje rozpočet kategórie 130. Rozpočet v sume 1 335 000,00 € bol naplnený v sume 974 193,75 €, čo predstavuje plnenie 72,97 %. Ako u všetkých miestnych daní, aj u tejto dane sa prejavuje dôležitosť finančnej disciplíny poplatníkov.
* Poplatok za rozvoj (podpoložka 133015) bol rozpočtovaný v sume 50 000,00 €. Skutočné plnenie k 30.06.2024 predstavuje sumu 32 472,80 €, čo je plnenie na úrovni 64,95 %.

d) Sankcie uložené v daňovom konaní (kategória 160) boli rozpočtované v sume 5 000,00 €, príjem k 30.06.2024 bol v sume 732,31 €, čo je plnenie na úrovni 14,65 %.

**2. Nedaňové príjmy (hlavná kategória 200)** pôvodne rozpočtované v sume 1 443 515,00 € boli do 30.06.2024 plnené v sume 994 086,18 €, čo predstavuje 68,87 %. Do tejto hlavnej kategórie sú podľa rozpočtovej klasifikácie začlenené:

a) Príjmy z podnikania a z vlastníctva majetku (kategória 210) predstavujú najväčšiu časť nedaňových príjmov. Kategória bola rozpočtovaná v sume 759 249,00 €. Skutočné plnenie bolo v sume 343 679,47 €, čo je 45,27 % rozpočtu. V rámci tejto kategórie sú zahrnuté príjmy:

* + Iné príjmy z podnikania (podpoložka 211 004) rozpočtované v sume 25 000,00 €, k 30.06.2024 neboli plnené.
* Príjmy z prenajatých pozemkov (podpoložka 212002), rozpočtované spolu v sume 100 200,00 €, skutočné plnenie príjmov v sume 81 385,10 €, čo predstavuje plnenie rozpočtu na 81,22 %.
* Príjmy za prenajaté budovy, priestory a objekty (podpoložka 212003) rozpočtované spolu v sume 633 000,00 € plnené v sume 261 244,97 €, čo je 41,27 % platného rozpočtu. Tieto príjmy boli získané z prenájmu budov vo vlastníctve mesta, za prenájom bytov (fond opráv a údržby), príjem za prenájom bytov zo ŠFRB a iné príjmy.
* Príjmy z prenajatých strojov, prístrojov, zariadení, techniky a náradia (podpoložka 212004), rozpočtované v sume 1 049,00 € boli plnené v sume 1 049,40 €, t.j. 100,04 % rozpočtu (jedná sa o príjem za prenájom plynového zariadenia).

b) Administratívne a iné poplatky a platby (kategória 220) sú druhou objemom rozpočtu najväčšou kategóriou nedaňových príjmov. Rozpočtované bolo vo výške 223 100,00 €. Skutočné plnenie bolo vo výške 138 522,77 €, t.j. 62,09 % rozpočtu. V kategórii 220 sú zahrnuté :

* Správne poplatky (podpoložka 221 002) rozpočet 110 000,00 € plnený na 64 096,02 € , t.j. 58,27 % .
* Poplatky za porušenie predpisov (podpoložka 222 003) boli rozpočtované v sume 22 100,00 €. Skutočné plnenie k 30.06.2024 bolo 13 265,00 €, t.j. 66,02 %. Do týchto príjmov sú zahrnuté pokuty od Mestskej polície, Spoločného obecného úradu,  Mestského úradu a Okresného úradu.
* Poplatky za predaj výrobkov, tovarov a služieb (podpoložka 223 001 a 223003) boli rozpočtové spolu v sume 86 500,00 €, plnenie k 30.06.2024 je v sume 61 161,75 €, čo predstavuje 70,71 %. Príjmy tvorili príjmy za opatrovateľskú službu, Zariadenie starostlivosti o deti do 3 rokov, Silvestrovský beh, Záhorácky maratón, nocľaháreň a pod.
* Poplatky za znečisťovanie ovzdušia (podpoložka 229 005) boli rozpočtované v sume 4 500,00 €, k 30.06.2024 bolo plnenie vo výške 0,00 €.

c) Úroky z tuzemských úverov, pôžičiek a vkladov (kategória 240) boli  rozpočtované k 30.06.2024 v sume 150,00 €. Skutočné plnenie úrokov z vkladov bolo v sume 11 103,40 €, pričom podstatnú časť tvorili úroky z terminovaných vkladov vo výške 10 480,49 €.

d) Iné nedaňové príjmy (kategória 290). V tejto kategórii bolo rozpočtované v sume 461 016,00 €. Rozpočet bol skutočne plnený v sume 500 780,54 €, čo predstavuje 108,63 % rozpočtu (medziročný nárast o 423 689,41 €). V rámci plnenia sa jednalo o príjmy z výťažkov hazardných hier a stávkových kancelárií, z dobropisov od  spoločností Službyt, SPP, Energie 2 a.s., Mestského podniku služieb, od SČK a ďalšie vratky. Na podpoložke refundácie boli účtované príjmy v sume 1 485,26 € z Mestského kultúrneho strediska. V rámci podpoložky Iné bol príjem v sume 345 094,56 €, čo bolo voči rozpočtu vo výške 353 166,00 € vykázané ako plnenie 97,71%. Jednalo sa predovšetkým o príjem ako náhradu za výrub drevín.

**3. Granty a transfery (hlavná kategória 300)** predstavujú prijaté dobrovoľné príspevky od rôznych darcov a sponzorov. Plnenie rozpočtu je vykázané v sume 4 595 981,03 € , t.j. 56,17 %. Do tejto hlavnej kategórie sú zaradené Granty (položka 311) a Transfery v rámci verejnej správy (položka 312).

* 1. Granty - z  rozpočtu v sume 70 400,00 € skutočné plnenie predstavovalo sumu 78 113,07 €, t.j. 110,96 % rozpočtu. V položke sú prijaté granty:
* príjmy od obcí na chod Spoločného obecného úradu v sume 47 713,07 €
* príjmy z rozpočtu EU na chod Europe Direct v sume 30 400,00 €.
  1. Transfery v rámci verejnej správy boli k 30.06.2024 rozpočtované v sume 8 112 567,00 €, skutočné plnenie bolo 4 517 867,96 €, t.j. na úrovni 55,69 % rozpočtu.

Najvýznamnejšie transfery poskytnuté mestu zo štátneho rozpočtu a zúčtované k 30.06.2024 boli finančné prostriedky na prenesený výkon štátnej správy a projekty napr.:

* na podporu k stravovacím návykom v sume 538 887,40 €
  + - na Zariadenie sociálnych služieb, n.o. v sume 187 549,52 €
    - na ubytovanie odídencov v sume 143 811,00 €
    - na MŠ z Metodicko-pedagogického centra v sume 118 744,28 €
    - na voľby spolu 54 830,36 €
    - „Smart plán v meste Senica“ v sume 49 363,73 €
    - zo štátneho účelového fondu – Environmentálny fond v sume 55 468,95 €
    - na školstvo spolu v sume 3 137 297,00 €
    - na Spoločný školský úrad v sume 28 927,00 €.

Mesto ako príjemca grantov a transferov vzhľadom na ich charakter nemá možnosť ovplyvniť ich plnenie.

Plnenie bežných príjmov rozpočtových organizácií bolo k 30.06.2024 na úrovni 785 360,38 €, t.j. 107,39 %. Z toho plnenie v kategórii 210 Príjmy z podnikania a vlastníctva majetku bolo v sume 6 784,58 € a v  kategórii 220 Administratívne poplatky a iné poplatky a platby bolo plnenie v sume 564 061,97 €.

**Kapitálové príjmy:**

Plnenie rozpočtu kapitálových príjmov k 30.06.2024 bolo podľa ekonomickej klasifikácie nasledovné (v €):

|  |  |  |  |  |
| --- | --- | --- | --- | --- |
| Kategória,  položka | Text | Rozpočet  k 30.06.2024 | Skutočné  plnenie  rozpočtu  k 30.06.2024 | %  plnenia |
| **230** | **Kapitálové príjmy** | **88 000,00** | **40 563,22** | **46,09** |
| 231 | Príjem z predaja kapitálových aktív | 38 000,00 | 4 900,00 | 12,89 |
| 233 | Príjem z predaja pozemkov a nehmotných aktív | 50 000,00 | 35 663,22 | 71,33 |
| **300** | **Granty a transfery** | **2 814 000,00** | **1 370 247,91** | **48,69** |
| 320 | Kapitálové granty a transfery | 2 814 000,00 | 1 370 247,91 | 48,69 |
| **Kapitálové príjmy spolu** | | **2 902 000,00** | **1 410 811,13** | **48,62** |

Do príjmov grantov a transferov I. polroka 2024 sa premietli hlavne príjmy zo štátneho rozpočtu a rozpočtu EÚ, a to príjmy na realizáciu projektov „Bikesharing – zdieľané bicykle v meste“ v sume 455 610,53 €, „Revitalizácia vnútrobloku L. Novomeského“ vo výške 342 559,71€, „Manažment údajov mesta Senica“ vo výške 209 925,30 €, „Revitalizácia exteriéru Sokolovňa-park“ vo výške 200 147,10 a „Smart plán v meste Senica“ v sume 162 005,27 €.

Podľa ekonomickej klasifikácie rozpočtovej klasifikácie sú do kapitálových príjmov zaradené:

1. Kapitálové príjmy (kategória 230)
2. Kapitálové granty a transfery (kategória 320):
3. **Kapitálové príjmy** sú nedaňové príjmy z predaja kapitálového hnuteľného a nehnuteľného majetku. Rozpočet kategórie 230 bol schválený v sume 88 000,00 €. Jeho skutočné plnenie k 30.06.2024 bolo na úrovni 46,09 % platného rozpočtu.

Do kategórie 230 podľa ekonomickej klasifikácie sú zaradené príjmy z predaja kapitálových aktív (položka 231) a príjmy z predaja pozemkov a nehmotných aktív (položka 233).

* Položka 231 – Príjem z predaja kapitálových aktív bol 4 900,00 €,
* Položka 233 – Príjem z predaja pozemkov a nehmotných aktív bol 35 663,22 € .

**b) Kapitálové granty a transfery** sú prijaté finančné prostriedky zo štátneho rozpočtu alebo z prostriedkov EÚ. Hlavná kategória 300 bola rozpočtovaná v sume 2 814 000 €, k 30.06.2024 bolo plnenie v sume 1 370 247,91 €.

Plnenie kapitálových príjmov mesta spolu k 30.06.2024 bolo na úrovni 48,62 % rozpočtu.

**Príjmy finančných operácií:**

Plnenie rozpočtu príjmov finančných operácií k 30.06.2024 bolo podľa ekonomickej klasifikácie nasledovné:

|  |  |  |  |  |
| --- | --- | --- | --- | --- |
| Hlavná kategória | Text | Rozpočet  v € | Skutočné  plnenie  rozpočtu  k 30.06.2024 v € | %  plnenia |
| **400** | **Príjmy z transakcií s finančnými aktívami a finančnými pasívami** | 2 364 483,00 | 851 297,34 | 36,00 |
| **500** | **Prijaté úvery, pôžičky a návratné finančné výpomoci** | 5 939 626,00 | 1 260 480,33 | 21,22 |
| **Príjmy finančných operácií spolu** | | **8 304 109,00** | **2 111 777,67** | **25,43** |

Príjmy finančných operácií boli rozpočtované v sume 8 304 109,00 €, k 30.06.2024 bolo skutočné plnenie vo výške 2 111 777,67 €. Do príjmov sú premietnuté nevyčerpané finančné prostriedky zo štátneho rozpočtu z rozpočtového roka 2023 v sume 702 203,57 €, finančné zábezpeky na VO v sume 149 093,77 €, prijaté úvery, pôžičky a návratné finančné výpomoci vo výške 1 260 480,33 €. Plnenie príjmov finančných operácií spolu k 30.06.2024 bolo na úrovni 36,00 % rozpočtu.

Plnenie príjmov celkom je k 30.06.2024 vykázané v sume 17 891 469,14 €, t.j. 47,83 % rozpočtu.

B) VÝDAVKY

Rozpočet celkových výdavkov na rok 2024 bol schválený v sume 37 309 432,00 €. Čerpanie celkových výdavkov k 30.06.2024 bolo v sume 15 197 807,59 €, čo predstavuje 40,73 % platného rozpočtu. Z toho:

* Bežné výdavky rozpočtované v sume 25 522 170,00 € boli čerpané v celkovej sume 11 658 328,51 €, čo predstavuje 45,68 % schváleného rozpočtu.
* Kapitálové výdavky boli pôvodne rozpočtované v sume 8 640 061,00 € a čerpané v celkovej sume 1 489 028,43 €, t.j. 17,23 % plnenie.
* Výdavkové finančné operácie boli rozpočtované v sume 3 147 201,00 €. Čerpané boli v sume 2 050 450,65 €, čo predstavuje 65,15 % platného rozpočtu.

**Čerpanie bežných výdavkov k 30.06.2024** ( v €) podľa štruktúry programového rozpočtu bolo nasledovné:

|  |  |  |  |
| --- | --- | --- | --- |
| Program, podprogram | Rozpočet | Čerpanie  k 30.06. | % čerpania |
| **Program 1 - Stratégia, manažment a kontrola** | **67 330,00** | **56 415,15** | **83,79** |
| Podprogram 1.1. - Výkon funkcie primátora mesta | 11 800,00 | 11 241,59 | 95,27 |
| Podprogram 1.2. - Strategické plánovanie, štúdie a projekty | 20 880,00 | 13 976,54 | 66,94 |
| Podprogram 1.3. - Audit, rozpočtová politika a účtovníctvo | 34 550,00 | 31 097,02 | 90,01 |
| Podprogram 1.4. - Kontrolná činnosť | 100,00 | 100,00 | 100,00 |
| **Do výdavkov programu 1** boli zahrnuté reprezentačné výdavky, výdavky na špecifické a prieskumné práce, geometrické plány, štúdie, výdavky za audítorské služby, bankové poplatky a odvody, vratky do štátneho rozpočtu a členský príspevok do Združenia hlavných kontrolórov. | | | |
|  | | | |
| Program, podprogram | Rozpočet | Čerpanie  k  30.06. | % čerpania |
| **Program 2 - Propagácia, prezentácia a marketing** | **173 528,00** | **104 363,20** | **60,14** |
| Podprogram 2.1. - Propagácia a prezentácia mesta | 10 000,00 | 7 776,90 | 70,77 |
| Podprogram 2.2. - Marketingová komunikácia a PR mesta | 101 190,00 | 60 351,69 | 59,64 |
| Podprogram 2.3. - Informačné centrum Europe Direct | 62 338,00 | 36 234,61 | 58,13 |
| **Do výdavkov programu 2** boli zahrnuté výdavky na nákup a výrobu materiálov na propagáciu mesta, opravu rozhlasu v Kunove, tlač a zviazanie mesačníka Naša Senica, spoty v Záhoráckom rádiu, na vysielacie služby TV Sen , tlač kalendárov podujatí mesta, poplatky SOZA a výdavky na činnosť centra Europe Direct. | | | |
|  | | | |
| Program, podprogram | Rozpočet | Čerpanie  k 30.06. | % čerpania |
| **Program 3 - Interné služby mesta** | **2 923 905,00** | **1 508 436,03** | **51,59** |
| Podprogram 3.1. - Hospod. správa, údržba a evidencia majetku | 295 329,00 | 97 327,62 | 32,96 |
| Podprogram 3.2. - Činnosť samosprávnych a porad. orgánov | 114 150,00 | 21 679,77 | 18,99 |
| Podprogram 3.3. - Vzdelávanie zamestnancov mesta | 4 500,00 | 4 475,40 | 99,45 |
| Podprogram 3.4. - Informačný systém mesta | 156 355,00 | 77 049,74 | 49,28 |
| Podprogram 3.5. - Ľudské zdroje | 1 999 437,00 | 1 065 161,38 | 53,27 |
| Podprogram 3.6. - Správa, prevádzka a údržba MsÚ | 354 134,00 | 242 742,12 | 68,55 |
| **Výdavky v programe 3** tvorili v I. polroku 2024 výdavky za prevádzku budov v majetku mesta – energia, vodné, stočné, za všeobecný materiál, poplatky za vklad majetku do KN, poistenie majetku, daň z nehnuteľností v iných katastrálnych územiach, členské príspevky v organizáciách, výdavky na údržbu budov a objektov, nájom v rámci leasingu nehnuteľnosti Zimný štadión, nákup pozemkov v katastrálnom území Kunov, nájom priestorov, pozemkov, príspevok na prevádzkovanie útulku, za geometrické plány a znalecké posudky. Ďalej to boli výdavky za mzdy, odmeny a poistné do poisťovní, zabezpečenie občerstvenia na zasadnutia MsZ , MsR a komisií, výdavky v rámci participatívneho rozpočtu, poplatky za školenia a kurzy, výdavky na nákup komunikačnej infraštruktúry – neverejná (oddelená) WAN sieť, na pripojenie internetu, nákup výpočtovej technicky, všeobecný materiál, nákup softvéru, výdavky na údržbu výpočtovej techniky, všeobecné služby a služby v oblasti informačno - komunikačných technológií, výdavky na mzdy, poistné, stravovanie, prídel do sociálneho fondu, odchodné, príspevok na stravné a nemocenské dávky. V rámci výdavkov podprogramu Správa, prevádzka a údržba MsÚ to boli výdavky na zabezpečenie bežného prevádzkového chodu MsÚ, za energie, vodné, stočné, poštové a telekomunikačné služby, pohonné hmoty, opravu, údržbu vozidiel, menšie opravy a údržbu budovy, reklamu, inzerciu , ako aj výdavky spojené s transferom pre Spoločný obecný úrad a výdavky spojené s voľbami. | | | |
|  | | | |
| Program, podprogram | Rozpočet | Čerpanie  k 30.06. | % čerpania |
| **Program 4 - Služby občanom** | **460 006,00** | **245 640,31** | **53,40** |
| Podprogram 4.1. - Činnosť matriky | 52 762,00 | 22 445,75 | 42,54 |
| Podprogram 4.2. - Register obyvateľov | 25 241,00 | 11 715,23 | 46,41 |
| Podprogram 4.3. - Spoločný obecný úrad | 217 852,00 | 92 888,76 | 42,64 |
| Podprogram 4.4. - Regionálny rozvoj (ŠFRB) | 20 441,00 | 8 751,60 | 42,81 |
| Podprogram 4.5. - Organizácia občianskych obradov | 20 450,00 | 8 937,45 | 43,70 |
| Podprogram 4.6. - Prevádz. a údržba Domu smútku a cintorínov | 43 260,00 | 20 901,52 | 48,32 |
| Podprogram 4.7. - Zdravotníctvo | 80 000,00 | 80 000,00 | 100,00 |
| **V programe 4** sú vovýdavkoch zahrnuté bežné výdavky na činnosť matričného úradu, evidencie obyvateľstva, spoločného obecného úradu, úseku regionálneho rozvoja (ŠFRB), Zboru pre občianske záležitosti - mzdy, odmeny, poistné, poštové a telekomunikačné služby, všeobecný materiál, poplatky, prídel do sociálneho fondu, výdavky za správu cintorínov. V podprograme zdravotníctvo boli výdavky čerpané na transfer neziskovej organizácii Poliklinika Senica n.o.. | | | |
|  |  |  |  |
| Program, podprogram | Rozpočet | Čerpanie k 30.06. | % čerpania |
| **Program 5 - Verejný poriadok a bezpečnosť** | **1 335 647,00** | **660 335,06** | **49,44** |
| Podprogram 5.1. - Mestská polícia | 1 050 547,00 | 570 969,35 | 54,35 |
| Podprogram 5.2. - Ochrana pred požiarmi | 25 200,00 | 15 249,19 | 60,51 |
| Podprogram 5.3. - Verejné osvetlenie | 257 000,00 | 74 116,52 | 28,84 |
| Podprogram 5.4. - Civilná ochrana | 2 500,00 | 0,00 | 0,00 |
| Podprogram 5.5. - Grantový systém v obl. prevencie kriminality | 400,00 | 0,00 | 0,00 |
| **V programe 5** sú rozpočtované výdavky na naplnenie zámeru Bezpečné a pokojné mesto. Zahrnuté sú tu výdavky na komplexné plnenie úloh Mestskej polície, Dobrovoľného hasičského zboru, verejné osvetlenie a aktivity v rámci Civilnej ochrany. Čerpané boli výdavky na mzdy, poistné, energie, telekomunikačné služby, špeciálny materiál, pracovné odevy, údržbu strojov, nájom priestorov a dopravných prostriedkov, stravovanie, prídel do sociálneho fondu, odmeny a nemocenské dávky, výdavky na všeobecné služby. Finančné prostriedky rozpočtované v podprograme Civilná ochrana a Grantový systém neboli k 30.06.204 čerpané. | | | |
| Program, podprogram | Rozpočet | Čerpanie k 30.06. | % čerpania |
| **Program 6 - Odpadové hospodárstvo** | **1 646 260,00** | **874 342,84** | **53,11** |
| Podprogram 6.1. - Zber, odvoz a zneškod. odpadov | 1 533 089,00 | 812 578,90 | 53,00 |
| Podprogram 6.2. - Odvod povrchových vôd | 110 000,00 | 61 763,94 | 56,15 |
| Podprogram 6.3. - Starostlivosť o životné prostredie | 2 171,00 | 0,00 | 0,00 |
| Podprogram 6.4. - Grant. systém v oblasti živ. prostredia | 1 000,00 | 0,00 | 0,00 |
| **Program 6** Odpadové hospodárstvo je zameraný na funkčný a efektívny systém odpadového hospodárstva s dôrazom na životné prostredie. Výdavky boli v I. polroku čerpané na osadenie nových parkových košov, košov na psie exkrementy, nádoby na BIO odpad, zber, odvoz a likvidáciu komunálneho odpadu, zber biologicky rozložiteľného kuchynského odpadu, na prenájom nádob a čistenie stojísk, na prevádzku Kompostárne bioodpadov a na poplatok za uloženie odpadu na skládke odpadov. V podprograme Odvod povrchových vôd boli výdavky určené na úhradu stočného. Výdavky v podprogramoch 6.3 a 6.4 neboli boli v kontrolovanom období čerpané. | | | |
| Program, podprogram | Rozpočet | Čerpanie  k 30.06. | % čerpania |
| **Program 7 – Miestne komunikácie** | **456 423,00** | **193 305,01** | **42,35** |
| Podprogram 7.1. - Správa a údržba miestnych komunikácií | 278 990,00 | 157 353,49 | 56,40 |
| Podprogram 7.2. - Cestná doprava | 177 433,00 | 35 951,52 | 20,26 |
| **V programe 7** boli bežné výdavkyčerpané najmä na zabezpečenie opráv výtlkov na miestnych komunikáciách, opravy objektov, čistenie, údržbu a zimnú údržbu miestnych komunikácií, osadenie a údržbu dopravného značenia, vodorovné značenie, prevádzka systému zdieľaných bicyklov v meste, prevádzka systému Smart plán v meste, na províziu za prevádzku parkovacej SMS služby. | | | |

|  |  |  |  |
| --- | --- | --- | --- |
| Program, podprogram | Rozpočet | Čerpanie k 30.06. | % čerpania |
| **Program 8 - Doprava** | **280 000,00** | **139 726,68** | **49,90** |
| Podprogram 8.1. - Mestská hromadná doprava | 280 000,00 | 139 726,68 | 49,90 |
| **V programe 8** boli čerpané výdavky na zabezpečenie zámeru Podprogramu 8.1, ktorým je dostupný a kvalitný systém zabezpečenia mestskej hromadnej dopravy. Jednalo sa o transfer pre spoločnosť ARRIVA Trnava a.s. za náhradu straty pri prevádzkovaní mestskej hromadnej dopravy . | | | |

|  |  |  |  |
| --- | --- | --- | --- |
| Program, podprogram | Rozpočet | Čerpanie  k 30.06. | % čerpania |
| **Program 9 - Vzdelávanie** | **12 948 692,00** | **5 368 003,23** | **41,46** |
| Podprogram 9.1. - Materské školy | 2 188 956,00 | 904 857,73 | 41,34 |
| Podprogram 9.2. - Základné školy – I. stupeň | 3 313 339,00 | 1 519 880,82 | 45,87 |
| Podprogram 9.3.- Základné školy II. stupeň | 3 148 325,00 | 1 223 104,43 | 38,85 |
| Podprogram 9.4. - Spojená škola | 18 784,00 | 18 496,50 | 98,47 |
| Podprogram 9.5. - Základná umelecká škola | 1 218 321,00 | 501 853,64 | 41,19 |
| Podprogram 9.6. - Centrum voľného času | 429 409,00 | 192 687,99 | 44,87 |
| Podprogram 9.7. - Školské kluby | 604 447,00 | 238 388,28 | 39,44 |
| Podprogram 9.8. - Školské jedálne | 1 986 438,00 | 752 624,34 | 37,89 |
| Podprogram 9.9.- Spoločný školský úrad | 40 673,00 | 16 109,50 | 39,61 |
| **Výdavky v programe 9** boli smerované na zabezpečenie efektívneho a kvalitného výchovného procesu.  Realizované boli transfery podľa zámerov jednotlivých podprogramov, výdavky na zabezpečenie nového projektu vzdelávania nemeckého jazyka E-TOM a spojené s ukončeným projektom vzdelávania na transfer obciam ako refundácia nákladov, vratky dotácie na stravu za rok 2023 do štátneho rozpočtu a na zabezpečenie činnosti preneseného výkonu štátnej správy na úseku školstva – mzdy, poistné, cestovné, telekomunikačné služby, školenia, stravovanie, prídel do sociálneho fondu. | | | |

|  |  |  |  |
| --- | --- | --- | --- |
| Program, podprogram | Rozpočet | Čerpanie  k 30.06. | % čerpania |
| **Program 10 – Šport** | **1 950 000,00** | **908 200,00** | **46,57** |
| Podprogram 10.1.- Športové zariadenia mesta | 1 900 000,00 | 883 300,00 | 46,49 |
| Podprogram 10.2. - Grantový systém v športe | 50 000,00 | 24 900,00 | 49,80 |
| **V programe 10,** zámerom ktorého je rozsiahly výber športových aktivít a infraštruktúry v meste Senica, boli bežné výdavkyčerpané ako transfer pre Rekreačné služby mesta Senica spol. s r.o. na prevádzku športových a rekreačných zariadení a na dotácie z grantového fondu Pro Senica. | | | |

|  |  |  |  |
| --- | --- | --- | --- |
| Program, podprogram | Rozpočet | Čerpanie k 30.06. | % čerpania |
| **Program 11 - Kultúra** | 945 790,00 | 429 090,12 | 45,37 |
| Podprogram 11.1. - Mestské kultúrne stredisko | 880 000,00 | 409 000,00 | 46,48 |
| Podprogram 11.2. - Kultúrne podujatia mesta | 30 800,00 | 13 928,02 | 45,22 |
| Podprogram 11.3. - Grantový systém v kultúre | 27 000,00 | 5 800,00 | 21,48 |
| Podprogram 11.4. **-** Pamiatková starostlivosť | 7 990,00 | 362,10 | 4,53 |
| **Bežné výdavky v programe 11** boli čerpané na transfer pre príspevkovú organizáciu Mestské kultúrne stredisko, poistné do poisťovní, konkurzy a súťaže, odmeny zamestnancom mimo pracovného pomeru, na dotácie z grantového fondu Pro Senica, telekomunikačné služby za prevádzku Mestského múzea. | | | |

|  |  |  |  |
| --- | --- | --- | --- |
| Program, podprogram | Rozpočet | Čerpanie k 30.06. | % čerpania |
| **Program 12 - Prostredie pre život** | 634 552,00 | 230 638,88 | 36,35 |
| Podprogram 12.1. - Správa verejnej zelene | 558 552,00 | 194 591,93 | 34,84 |
| Podprogram 12.2. - Deratizácia mesta | 9 000,00 | 5 222,00 | 58,02 |
| Podprogram 12.3. - Správa a údržba detských ihrísk, mobiliárov a kanalizácie | 52 600,00 | 26 320,90 | 50,04 |
| Podprogram 12.4. - Prostredie pre život | 14 400,00 | 4 504,05 | 31,28 |
| **Zámer programu 12 -** Atraktívne a zdravé mesto pre život **-** bol realizovaný prostredníctvom bežných výdavkov vynaložených na komplexnú údržbu verejnej zelene – kosenie, strihanie živých plotov, výruby a orezávanie stromov, polievanie záhonov, hrabanie lístia, úpravy terénu, údržbu a výsadbu kvetín, výdavkov v rámci realizácie projektu „Revitalizácia park – Sokolovňa“, výdavkov na jarnú deratizáciu mesta, výdavkov na zabezpečenie prevádzky a údržby detských ihrísk, opravu a údržbu lavičiek, údržba fontány, kanalizačných vpustí a výdavkov za odchyt holubov. | | | |

|  |  |  |  |
| --- | --- | --- | --- |
| Program, podprogram | Rozpočet | Čerpanie  k 30.06. | % čerpania |
| **Program 13 – Bývanie a občianska vybavenosť** | **276 332,00** | **129 943,84** | **47,02** |
| Podprogram 13.1.- Bytová problematika - nájomné byty | 276 332,00 | 129 943,84 | 47,02 |
| **V programe 13** je napĺňaný zámer dostupného bývania pre občanov mesta. Bežné výdavky boli smerované na zabezpečenie správy a údržby nájomných mestských bytov - opravy a údržbu spoločných priestorov z Fondu opráv a údržby, nájomné – služby ubytovne Hurbanova 1378 a zúčtovanie režijných nákladov so správcom bytových domov za obdobie október 2023 – marec 2024. | | | |

|  |  |  |  |
| --- | --- | --- | --- |
| Program, podprogram | Rozpočet | Čerpanie  k 30.06. | % čerpania |
| **Program 14 – Sociálne služby a sociálna pomoc** | **1 054 263,00** | **606 021,34** | **57,48** |
| Podprogram 14.1. - Zariadenie sociálnych služieb | 447 878,00 | 248 529,43 | 55,49 |
| Podprogram 14.2. - Klub dôchodcov | 19 600,00 | 13 352,33 | 68,12 |
| Podprogram 14.3. - Opatrovateľská služba | 134 322,00 | 65 428,15 | 48,71 |
| Podprogram 14.4.- Sociálna pomoc občanov | 155 861,00 | 148 905,00 | 95,54 |
| Podprogram 14.5. - Pomoc rodinám | 32 444,00 | 9 630,00 | 29,68 |
| Podprogram 14.6. - Zariadenie starostlivosti o deti do 3 rokov | 182 198,00 | 80 296,43 | 44,07 |
| Podprogram 14.7. - Organizácie poskytujúce sociálne služby | 79 760,00 | 39 880,00 | 50,00 |
| Podprogram 14.8. - Grantový systém v sociálnej oblasti | 2 200,00 | 0,00 | 0,00 |
| **Zámerom programu 14** je komplexná starostlivosť o sociálne slabšie a inak znevýhodnené skupiny obyvateľov. Výdavky boli vynaložené na transfer ZSS, n.o., bežný chod Klubov dôchodcov a Denného centra, príspevok na stravovanie seniorov, výdavky spojené s činnosťou opatrovateľskej služby, mzdy, poistné do poisťovní, za posudkovú činnosť, výdavky na prevádzku „Karanténneho bytu“ v Domove sociálnych služieb, sociálne dávky, výdavky na zariadenie nocľahárne, transfer jednotlivom a právnickým osobám na ubytovanie odídencov, na nízkoprahovú sociálnu službu pre deti a rodinu prostredníctvom SČK, na štátne sociálne dávky – rodinné prídavky, na prevádzku Mestských jaslí, ako aj na domácu opatrovateľskú službu a prepravnú službu prostredníctvom organizácie SČK. Výdavky v podprograme 14.8 neboli v kontrolovanom období čerpané. | | | |

|  |  |  |  |
| --- | --- | --- | --- |
| Program, podprogram | Rozpočet | Čerpanie  k 30.06. | % čerpania |
| **Program 16 – Dlhová služba** | **369 442,00** | **203 866,82** | **55,18** |
| Podprogram 16.1.- Dlhová služba | 369 442,00 | 203 866,82 | 55,18 |
| **Zámerom programu 16** je stabilizovaná úverová zaťaženosť mesta.Finančné prostriedky v rámci podprogramu 16.1. boli použité na pravidelné splácanie úrokov komerčných úverov, úverov ŠFRB a splátky úrokov z finančného leasingu. | | | |

**Čerpanie kapitálových výdavkov k 30.06.2024** (v €) podľa štruktúry programového rozpočtu – uvedené sú iba programy a podprogramy, pri ktorých boli k 30.06.2024 finančné prostriedky skutočne čerpané:

|  |  |  |  |
| --- | --- | --- | --- |
| Program, podprogram | Rozpočet | Čerpanie  k 30.06. | % čerpania |
| **Program 1 - Stratégia, manažment a kontrola** | **2 400,00** | **2 400,00** | **100,00** |
| Podprogram 1.2. - Strategické plánovanie, štúdie a projekty | 2 400,00 | 2 400,00 | 100,00 |
| **Do výdavkov podprogramu 1.2**  bol zahrnutý doplatok za spracovanie Zmien a doplnkov Územného plánu mesta v roku 2023. | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| Program, podprogram | | Rozpočet | | Čerpanie  k 30.06. | | % čerpania | |
| **Program 3 - Interné služby mesta** | | **283 483,00** | | **203 990,89** | | **71,96** | |
| Podprogram 3.1. - Hospod. správa, údržba a evidencia majetku | | 74 700,00 | | 65 708,19 | | 87,96 | |
| Podprogram 3.4. - Informačný systém mesta | | 142 190,00 | | 71 689,80 | | 50,42 | |
| Podprogram 3.6. – Správa, prevádzka a údržba MsÚ | | 66 593,00 | | 66 592,90 | | 100,00 | |
| **Kapitálové výdavky v programe 3** boli k 30.06.2024 čerpané na nákup pozemkov v k.ú. Kunov, nákup komunikačnej infraštruktúry – neverejná (oddelená) WAN sieť, modernizácia sobášnej siene MsÚ a nákup výtvarného diela do sobášnej siene MsÚ. | | | | | | | |
| Program, podprogram | Rozpočet | | Čerpanie k 30.06. | | % čerpania | |
| **Program 5 - Verejný poriadok a bezpečnosť** | **1 212 275,00** | | **739 059,91** | | **60,96** | |
| Podprogram 5.2. – Ochrana pred požiarmi | 3 060,00 | | 3 060,00 | | 100,00 | |
| Podprogram 5.3. – Verejné osvetlenie | 1 209 215,00 | | 735 999,91 | | 60,87 | |
| **V programe 5** boli čerpané výdavky na nákup prevádzkových strojov – hasičského vysávača pre DHZM, na modernizáciu verejného osvetlenia a technický dozor. | | | | | | |

|  |  |  |  |
| --- | --- | --- | --- |
| Program, podprogram | Rozpočet | Čerpanie k 30.06. | % čerpania |
| **Program 6 – Odpadové hospodárstvo** | **85 740,00** | **6 462,80** | **7,54** |
| Podprogram 6.1. – Zber, zvoz a zneškodňovanie odpadov | 85 740,00 | 6 462,80 | 7,54 |
| **V programe 6**  boli čerpané výdavky súvisiace s realizáciou projektu polozapustených stojísk na Robotníckej ulici a projektová dokumentácia k projektu polozapustených stojísk na Hollého ulici. | | | |

|  |  |  |  |
| --- | --- | --- | --- |
| Program, podprogram | Rozpočet | Čerpanie  k 30.06. | % čerpania |
| **Program 7 – Miestne komunikácie** | **555 267,00** | **48 686,98** | **8,77** |
| Podprogram 7.2. - Cestná doprava | 87 385,00 | 22 286,98 | 25,50 |
| Podprogram 7.3. – Výstavba a rekonštrukcia miestnych komunikácií | 467 882,00 | 26 400,00 | 5,64 |
| **V programe 7** boli kapitálové výdavkyčerpané na modernizáciu signalizačného zariadenia pri obchodnom dome Lidl a na rekonštrukciu chodníka – Štefánikova ul. pri Sokolovni. | | | |

|  |  |  |  |
| --- | --- | --- | --- |
| Program, podprogram | Rozpočet | Čerpanie  k 30.06. | % čerpania |
| **Program 9 - Vzdelávanie** | **1 186 461,00** | **45 155,72** | **3,81** |
| Podprogram 9.1. - Materské školy | 409 661,00 | 1 550,00 | 0,38 |
| Podprogram 9.3.- Základné školy II. stupeň | 713 500,00 | 35 531,24 | 4,98 |
| Podprogram 9.5. - Základná umelecká škola | 28 500,00 | 2 970,66 | 10,42 |
| Podprogram 9.6. – Centrum voľného času | 25 000,00 | 0,00 | 0,00 |
| Podprogram 9.8. – Školské jedálne | 9 800,00 | 5 103,82 | 52,08 |
| **V rámci programu 9** boli kapitálové výdavky vynaložené na projektovú dokumentáciu k realizácii rekonštrukcie strechy MŠ L. Novomeského, na projektovú dokumentáciu k realizácii areálového vodovodu ZŠ Komenského, na spracovanie energetického auditu k realizácii zateplenia budovy ZŠ s MŠ J. Mudrocha, realizáciu dopadovej plochy na ihrisku v ZŠ s MŠ J. Mudrocha, na rekonštrukciu klubovne ZŠ V. P. Tótha, na nákup prevádzkových strojov – traktorová kosačka na ZŠ Sadová, na rekonštrukciu podláh v tanečných sálach Základnej umeleckej školy a na nákup plynového varného kotla na ZŠ V. P. Tótha. | | | |

|  |  |  |  |
| --- | --- | --- | --- |
| Program, podprogram | Rozpočet | Čerpanie k 30.06. | % čerpania |
| **Program 12 - Prostredie pre život** | 2 931,00 | 2 929,25 | 99,94 |
| Podprogram 12.1. - Správa verejnej zelene | 900,00 | 899,14 | 99,90 |
| Podprogram 12.3. – Správa, údržba detských ihrísk, mobiliárov a kanalizácie | 2031,00 | 2 030,11 | 99,96 |
| **V programe 12** boli čerpané kapitálové výdavky na realizáciu projektu „Revitalizácia Sokolovňa – park“ a výdavky spojené s realizáciou úpravy workoutového ihriska na „Starom sídlisku“. | | | |

|  |  |  |  |
| --- | --- | --- | --- |
| Program, podprogram | Rozpočet | Čerpanie k 30.06. | % čerpania |
| **Program 13 - Bývanie a občianska vybavenosť** | 203 724,00 | 203 723,78 | 100,00 |
| Podprogram 13.1. – Bytová problematika, nájomné byty | 203 724,00 | 203 723,78 | 100,00 |
| **V programe 13** boli kapitálové výdavky čerpané na rekonštrukciu strechy bytového domu Sv. Gorazda 3002. | | | |

|  |  |  |  |
| --- | --- | --- | --- |
| Program, podprogram | Rozpočet | Čerpanie  k 30.06. | % čerpania |
| **Program 15 – Rozvojové projekty mesta** | **5 045 780,00** | **236 619,10** | **4,69** |
| Podprogram 15.1.- Strategické projekty a riadenie projektov | 213 908,00 | 135 089,20 | 63,15 |
| Podprogram 15.2. - Realizácia, rekonštrukcia a modernizácia stavieb | 4 831 872,00 | 101 529,90 | 2,10 |
| **Kapitálové výdavky programu 15** boli smerované na vypracovanie prípravných a projektových dokumentácií (rozšírenie VO Cintorínska ul. – Čáčov, osvetlenie priechodu – Hviezdoslavova ul. pri Mahle, prekládka VN káblového vedenia – komunikácia Priemyselný park, rekonštrukcia ZSS n.o. – fotovoltaické zariadenie, rekonštrukcia Dom kultúry Kunov, statický posudok drevenej konštrukcie – BD sv. Gorazda, realizácia telocvične ZŠ Komenského, zateplenie budovy ZŠ s MŠ J. Mudrocha a na Denné centrum) a na realizáciu, rekonštrukciu a modernizáciu stavieb (realizácia iluminácie fasády budovy Sokolovne, modernizácia Domova sociálnych služieb, modernizácia Zariadenia sociálnych služieb n.o. a dofinancovanie realizácie exteriérového výťahu v Zariadení sociálnych služieb n.o.). | | | |

Kapitálové výdavky boli v hodnotenom období čerpané spolu vo výške 1 489 028,43 €. Z uvedených prehľadov je zrejmé, že pôvodné programové zámery sa v kontrolovanom období podarilo naplniť iba v obmedzenom rozsahu.

**Výdavkové finančné operácie k 30.06.2024** podľa programového rozpočtu:

|  |  |  |  |
| --- | --- | --- | --- |
| Program, podprogram | Rozpočet | Čerpanie  k 30.06. | % čerpania |
| **Program 1 - Stratégia, manažment a kontrola** | **80,00** | **79,32** | **99,15** |
| Podprogram 1.3. - Audit, rozpočtová politika a účtovníctvo | 80,00 | 79,32 | 99,15 |
| **Do výdavkov programu 1** boli zahrnuté kurzové rozdiely. | | | |

|  |  |  |  |
| --- | --- | --- | --- |
| Program, podprogram | Rozpočet | Čerpanie  k 30.06. | % čerpania |
| **Program 3 - Interné služby mesta** | **275 928,00** | **205 639,35** | **74,53** |
| Podprogram 3.1. - Hospod. správa, údržba a evidencia majetku | 139 940,00 | 69 651,38 | 49,77 |
| Podprogram 3.7. - Verejné obstarávanie | 135 988,00 | 135 987,97 | 100,00 |
| **Výdavkové finančné operácie v programe 3** boli čerpané na splátky istín leasingu nehnuteľnosti a na vrátenie finančnej zábezpeky uchádzačom v procese verejného obstarávania. | | | |

|  |  |  |  |
| --- | --- | --- | --- |
| Program, podprogram | Rozpočet | Čerpanie  k 30.06. | % čerpania |
| **Program 13 – Bývanie a občianska vybavenosť** | **7 630,00** | **7 629,72** | **100,00** |
| Podprogram 13.1.- Bytová problematika - nájomné byty | 7 630,00 | 7 629,72 | 100,00 |
| **V programe 13** boli čerpané finančné prostriedky na vrátenie zábezpeky nájomcom mestských nájomných bytov. | | | |

|  |  |  |  |
| --- | --- | --- | --- |
| Program, podprogram | Rozpočet | Čerpanie  k 30.06. | % čerpania |
| **Program 16 – Dlhová služba** | **2 863 563,00** | **1 837 102,26** | **64,15** |
| Podprogram 16.1.- Dlhová služba | 2 863 563,00 | 1 837 102,26 | 64,15 |
| **Výdavky finančných operácií v programe 16** boli určené na splátky istín 4 komerčných úverov, splátky istín 9 úverov zo ŠFRB, na splátku krátkodobej úverovej linky na EÚ projekty a na splátku istiny kontokorentného úveru. | | | |

Z celkom rozpočtovanej sumy výdavkových finančných operácií 3 147 201,00 € bolo k 30.06.2024 čerpaných 2 050 450,65 € , čo je čerpanie na úrovni 65,15 % .

**Plnenie rozpočtu príjmov k 30.06.2024** zobrazuje tabuľka a jej grafické znázornenie:

|  |  |  |
| --- | --- | --- |
|  | Rozpočet | Plnenie k 30.06. |
| Bežné príjmy | 25 472 382,00 € | 13 583 519,96 € |
| Kapitálové príjmy | 2 902 000,00 € | 1 410 811,13 € |
| Príjmové fin. operácie | 8 304 109,00 € | 2 111 777,67 € |

**Čerpanie výdavkov k 30.06.2024** zobrazuje tabuľka (v €) a jej grafické znázornenie:

|  |  |  |
| --- | --- | --- |
|  | Rozpočet | Čerpanie k 30.06. |
| Bežné výdavky | 25 522 170,00 | 11 658 328,51 |
| Kapitálové výdavky | 8 640 061,00 | 1 489 028,43 |
| Výdavkové fin. operácie | 3 147 201,00 | 2 050 450,65 |
|  |  |  |

Prebytok rozpočtu – rozdiel medzi príjmami a výdavkami rozpočtu mesta k 30.06.2024 predstavuje sumu + 2 693 661,55 €.

**Záver:**

Pri kontrole plnenia rozpočtu mesta Senica k 30.06.2024 neboli zistené nedostatky.

Správa z kontroly bola doručená v písomnom vyhotovení povinnej osobe, čím bola kontrola ukončená. Správa z kontroly HK 5/2024 sa nachádza v dokumentácii hlavného kontrolóra a je k dispozícii k nahliadnutiu.

V Senici dňa 26.09.2024

Mgr. Tomáš Makas

hlavný kontrolór mesta Senica