**M e s t o  S e n i c a**

Mestský úrad Senica

Štefánikova 1408/56, 905 25 Senica

Zn. 2024/13.MsZ/bod č. 9\_2/ Návrh na predaj časti pozemku EKN parc. č. 2558 v  kat. území Senica

Materiál na rokovanie

**13. zasadnutie Mestského zastupiteľstva v Senici**

Dňa: 7. novembra 2024

Bod programu číslo: 9/2

Názov materiálu: **Návrh na predaj časti pozemku EKN parc. č. 2558 v kat. území Senica**

Návrh vypracoval: Oddelenie správy majetku

Návrh preveril: Bc. Tichomír Ivan, vedúci odd. správy majetku

JUDr. Natália Mináriková, vedúca daňovo-právneho odd.

Návrh predkladá: Ing. Mgr. Martin Džačovský, primátor mesta Senica

Návrh prerokovala: **Mestská rada dňa: 24.10.2024**

- bez pripomienok, odporúča návrh schváliť

Prerokovala komisia: **pre správu mestského majetku dňa: 21.10.2024**

- bez pripomienok, odporúča návrh schváliť

**pre výstavbu, ÚP a dopravu dňa: 22.10.2024**

- bez pripomienok, odporúča návrh schváliť

**životného prostredia dňa: 23.10.2024**

- bez pripomienok, odporúča návrh schváliť

Návrh na uznesenie: **Mestské zastupiteľstvo v Senici**

**sa uznáša, že**

nehnuteľný majetok uvedený v bode b) tohto uznesenia je trvale prebytočný majetok v zmysle článku 4 odst. (2) písm.a) a článku 18 odst. (1) Zásad hospodárenia a nakladania s majetkom mesta Senica;

**schvaľuje**

1. spôsob prevodu vlastníctva nehnuteľného majetku uvedeného v bode b) tohto uznesenia ako prevod z dôvodu hodného osobitného zreteľa v zmysle § 9a odst. 15 písm. f) zákona č. 138/1991 Zb. o majetku obcí v znení neskorších predpisov, ktorý je schválený v článku 10 odst.(3) písm. e) v Zásadách hospodárenia a nakladania s majetkom mesta Senica ako prevod pozemku za účelom budovania verejnoprospešných stavieb, resp. stavieb a zariadení realizovaných pre verejnosť ako sú najmä komunikácie, chodníky, parkoviská, technická infraštruktúra, el. nabíjačky, športoviská a zariadenia, ktoré budú slúžiť verejnosti;

odôvodnenie:

novozameraný pozemok CKN parc. č. 34208/21 má malú výmeru a mesto neplánuje jeho využitie na rozširovanie komunikácie v danej lokalite. Vzhľadom na svoje umiestnenie medzi komunikáciou a pozemkami vo vlastníctve žiadateľa je pre iného záujemcu nevyužiteľný;

1. odplatný zmluvný prevod nehnuteľného majetku:

**- novozameraný pozemok CKN parc. č. 34208/21, druh pozemku zastavaná plocha a nádvorie vo výmere 436 m2**, ktorý vznikol odčlenením z pozemku EKN parc. č. 2558 druh pozemku vodná plocha vo **výmere 2 1063 m2**, zapísaného na LV č. 4731 pre kat. územie Senica na základe GP č. 4/2024 na oddelenie pozemku p. č. 34208/21 žiadateľovi: HÍLEK a spol., a. s. so sídlom Vajanského 24, 905 01 Senica,

IČO: 36 239 542 za jednotkovú cenu v zmysle znaleckého posudku 22,41 €/m2;

1. toto uznesenie stráca platnosť, ak zmluva o prevode vlastníctva nehnuteľného majetku nebude uzatvorená do jedného roka od jeho prijatia Mestským zastupiteľstvom v Senici.

V Senici dňa 28.10.2024

Názov materiálu: **Návrh na predaj časti pozemku EKN parc. č. 2558 v kat. území Senica**

Spoločnosť HÍLEK a spol., a.s., Vajanského 24, 905 01 Senica, IČO: 36 239 542 požiadala dňa 20.09.2024 o odkúpenie časti pozemku o výmere 436 m2 z pozemku registra EKN parc. č. 2558 k. ú. Senica o celkovej výmere 2 1063 m2, ktorá je priľahlá k nehnuteľnostiam v jej vlastníctve. Ide o malú časť pozemku, ktorú mesto neudržiava a nepotrebuje na plnenie svojich úloh. Žiadateľ je vlastníkom vedľajšieho pozemku CKN parc. č. 34208/18, zapísaného na LV č. 7023 pre kat. územie Senica. Na danom pozemku pripravuje projekt modernej čerpacej stanice, t. j. do značnej miery sa zvýši komfort obyvateľov Senice čo do možnosti využitia služieb renomovanej značky čerpacej stanice. Časť pozemku CKN parc.

č. 34208/21 Mesta Senica, ktorý je predmetom predaja, zapadá do celkového konceptu lepšieho vizuálneho a najmä praktického využitia celého areálu čerpacej stanice; danú lokalitu vstupu do Senice od Kútov chce spoločnosť HÍLEK a spol., a. s. premeniť na príjemné miesto pre doplnenie paliva i občerstvenia pre zákazníkov. Vzhľadom na UPI k predmetnému pozemku bude tento pozemok využitý najmä na parkové a sadové úpravy s relaxačnou zónou.

Kúpnu cenu navrhujeme v sume 22,41 €/m2, ktorá vyplýva zo znaleckého posudku č.108/2024, vypracovaného Ing. Stanislavom Cákom, znalcom v odvetví odhad hodnoty nehnuteľností, 906 03 Koválov 234 na stanovenie všeobecnej hodnoty pozemku CKN parc. č. 34208/21 v kat. území Senica.