**M e s t o  S e n i c a**

Mestský úrad Senica

Štefánikova 1408/56, 905 25 Senica

Zn. 2024/13.MsZ/bod č. 9\_3/ Návrh na uzatvorenie zmluvy o budúcej zmluve o zriadení vecného bremena na pozemkoch CKN parc. č. 682/1 a EKN parc. č. 72 v kat území Senica

Materiál na rokovanie

**13. zasadnutie Mestského zastupiteľstva v Senici**

Dňa: 7. novembra 2024

Bod programu číslo: 9/3

Názov materiálu: **Návrh na uzatvorenie zmluvy o budúcej zmluve o zriadení vecného bremena na pozemkoch CKN parc. č. 682/1 a EKN parc. č. 72 v kat území Senica**

Návrh vypracoval: Oddelenie správy majetku

Návrh preveril: Bc. Tichomír Ivan, vedúci odd. správy majetku

JUDr. Natália Mináriková, vedúca daňovo-právneho odd.

Návrh predkladá: Ing. Mgr. Martin Džačovský, primátor mesta Senica

Návrh prerokovala: **Mestská rada dňa: 24.10.2024**

- bez pripomienok, odporúča návrh schváliť

Prerokovala komisia: **pre správu mestského majetku dňa: 21.10.2024**

- bez pripomienok, odporúča návrh schváliť

**pre výstavbu, ÚP a dopravu** **dňa: 04.09.2024**

- bez pripomienok, odporúča návrh schváliť

**životného prostredia dňa: 23.10.2024**

- bez pripomienok, odporúča návrh schváliť

Návrh na uznesenie: **Mestské zastupiteľstvo v Senici**

**schvaľuje**

uzatvorenie Zmluvy o budúcej zmluve o zriadení vecného bremena na pozemkoch CKN parc. č. 682/1, druh pozemku ostatná plocha vo výmere 8513 m2  zapísaný na LV č. 3353 pre kat. územie Senica a EKN parc. č. 72, druh pozemku zastavaná plocha a nádvorie vo výmere

9152 m2 zapísaný na LV č. 60 pre kat. územie Senica v prospech spoločnosti: Západoslovenská distribučná, a. s., Čulenova 6, 816 47 Bratislava, IČO: 36 361 518

a každého ďalšieho vlastníka pozemku, ktoré bude spočívať v povinnosti vlastníka zaťažených pozemkov strpieť:

a/ zriadenie a uloženie elektroenergetického zariadenia (NN vzdušné vedenie)

b/ užívanie, prevádzkovanie, údržbu, opravy, úpravy, rekonštrukcie, modernizácie a akékoľvek iné stavebné úpravy elektroenergetického zariadenia a jeho odstránenie.

Vecné bremeno sa bude vzťahovať na časť uvedených pozemkov v rozsahu vyznačenom v situácii spracovanej na podklade katastrálnej mapy.

Presná výmera vecného bremena bude vymedzená v porealizačnom geometrickom pláne, ktorý žiadateľ Ing. Jozef Rudavský, trvale bydliskom Jablonica 944, 906 32 Jablonica predloží mestu Senica po ukončení a skolaudovaní stavby.

Vecné bremeno bude zriadené na dobu neurčitú za jednorazovú odplatu vo výške 16,20 € za každý aj začatý 1 m2 výmery, príp. bežný meter vecného bremena, ktorá bude vymedzená geometrickým plánom.

Toto uznesenie stráca platnosť, ak zmluva o budúcej zmluve o zriadení vecného bremena nebude uzatvorená do jedného roka od jeho prijatia Mestským zastupiteľstvom v Senici.

V Senici, dňa 29.10.2024

Názov materiálu: **Návrh na uzatvorenie zmluvy o budúcej zmluve o zriadení vecného bremena na pozemkoch CKN parc. č. 682/1 a EKN parc. č. 72 v kat území Senica**

Žiadateľ Ing. Jozef Rudavský, trvale bydliskom Jablonica 944, 906 32 Jablonica pripravuje realizáciu stavby „Robotnícka 40 – rekonštrukcia RD“. V danej lokalite rekonštruuje rodinný dom so súp. č. 97/40, ktorý je postavený na pozemkoch CKN parc. č. 810, druh pozemku zastavaná plocha a nádvorie vo výmere 297 m2 a CKN parc. č. 811, druh pozemku záhrada vo výmere 249 m2 zapísaných na LV č. 4497 v kat. území Senica a druhý rodinný dom so súp. č. 96/42, ktorý je postavený na pozemkoch CKN parc. č. 806, druh pozemku zastavaná plocha a nádvorie vo výmere 116 m2, CKN parc. č. 807/1, druh pozemku zastavaná plocha a nádvorie vo výmere 137 m2 a CKN parc. č. 809, druh pozemku záhrada vo výmere 297 m2 zapísaných na LV č. 54 v kat. území Senica, vo vlastníctve žiadateľa, kde plánuje s nasadením pokročilých technológií ako tepelné čerpadlo a ďalších. Vzhľadom na to, že sa v danej lokalite nachádza iba staré vzdušné vedenie, Západoslovenská distribučná, a. s. vyžaduje vytvoriť nové pripojenie pre túto lokalitu z najbližšej transformátorovej stanice. Účelom pripojenia nie je len projekt žiadateľa, ale stabilizácia dodávky elektrickej energie pre celú ulicu.

Žiadateľ Ing. Jozef Rudavský požiadal Mesto Senica o uzatvorenie zmluvy o budúcej zmluve o zriadení vecného bremena na pozemku CKN parc. č. 682/1, druh pozemku ostatná plocha vo výmere 8513 m2  evidovaný na LV č. 3353 pre kat. územie Senica a EKN parc. č. 72, druh pozemku zastavaná plocha a nádvorie vo výmere 9152 m2 evidovaný na LV č. 60 pre kat. územie Senica.

Rozsah NN vedenia na pozemkoch vo vlastníctve mesta bude cca 112 m2. Miesto pripojenia bude na existujúce NN vedenie na pozemku parc. č. 682/1 a cez pozemok parc. č. 72 bude viesť vedenie NN podľa trasovania určeného spoločnosťou Západoslovenská distribučná, a. s.

Plánovaná akcia je zatiaľ v štádiu konania o povolenie stavby.

Geometrický plán na porealizačné zameranie stavby „Robotnícka 40 – rekonštrukcia RD“ bude vypracovaný po rekonštrukcii tejto stavby a bude podkladom pre uzatvorenie zmluvy o zriadení vecného bremena.

Vecné bremeno bude zriadené na dobu neurčitú za jednorazovú odplatu vo výške 16,20 €

za každý aj začatý 1 m2, príp.1 bežný meter inžinierskych sietí.

Zmluva o budúcej zmluve o zriadení vecného bremena pre Západoslovenskú distribučnú, a. s. bude podkladom, ktorým preukáže žiadateľ vzťah k stavbou dotknutým pozemkom v konaní o povolenie stavby.