**M e s t o  S e n i c a**

Mestský úrad Senica

Štefánikova 1408/56, 905 25 Senica

Zn. 2024/13. MsZ/bod č. 9\_5/ Návrh na uzatvorenie Dodatku č. 1 k Zmluve o budúcej zmluve o zriadení vecného bremena

Materiál na rokovanie

**13. zasadnutie Mestského zastupiteľstva v Senici**

Dňa: 7. novembra 2024

Bod programu číslo: 9/5

Názov materiálu: **Návrh na uzatvorenie Dodatku č. 1 k Zmluve o budúcej zmluve o zriadení vecného bremena**

Návrh vypracoval: Oddelenie správy majetku

Návrh preveril: Bc. Tichomír Ivan, vedúci odd. správy majetku

JUDr. Natália Mináriková, vedúca daňovo-právneho odd.

Návrh predkladá: Ing. Mgr. Martin Džačovský, primátor mesta Senica

Návrh prerokovala: **Mestská rada dňa: 24.10.2024**

- bez pripomienok, odporúča návrh schváliť

Prerokovala komisia: **pre správu mestského majetku dňa: 21.10.2024**

- bez pripomienok, odporúča návrh schváliť

Návrh na uznesenie: **Mestské zastupiteľstvo v Senici**

**schvaľuje**

Uzatvorenie Dodatku č. 1 k Zmluve o budúcej zmluve o zriadení vecného bremena uzatvorenej medzi Mestom Senica a spoločnosťou **VAILLANT GROUP Heat Pump Production s.r.o.**, so sídlom Jurkovičova 45, 909 01 Skalica, IČO: 53 835 603, dňa 15. mája 2024.

Toto uznesenie stráca platnosť, ak Dodatok č. 1 k Zmluve o budúcej zmluve o zriadení vecného bremena nebude uzatvorený do jedného roka od jeho prijatia Mestským zastupiteľstvom v Senici.

V Senici, dňa 29.10.2024

**M e s t o S e n i c a**

Mestský úrad Senica

Štefánikova 1408/56, 905 25 Senica

**N Á V R H**

**D o d a t o k č. 1**

**k Zmluve o budúcej zmluve o zriadení vecného bremena,** ktorým sa mení čl. 5. Účinnosť a zánik Zmluvy, ods. 5. 2 nasledovne:

**5. Účinnosť a zánik Zmluvy**

* 1. Táto Zmluva sa uzatvára na dobu určitú a automaticky zanikne (i) uzavretím Zmluvy o zriadení vecného bremena alebo (ii) dňa 31. decembra 2027, pričom platí, že ak Budúci povinný neuzavrie Zmluvu o zriadení vecného bremena z dôvodu omeškania, ktoré sám spôsobí, platnosť tejto Zmluvy sa predĺži o dobu trvania takého omeškania.

Ostatné ustanovenia tejto Zmluvy zostávajú nezmenené v platnosti.

Názov materiálu: **Návrh na uzatvorenie Dodatku č. 1 k Zmluve o budúcej zmluve o zriadení vecného bremena**

Mesto Senica ako budúci povinný uzatvorilo dňa 15.5.2024 so spoločnosťou VAILLANT GROUP Heat Pump Production s.r.o., so sídlom Jurkovičova 45, 909 01 Skalica, IČO: 53 835 603 ako budúcim oprávneným Zmluvu o budúcej zmluve o zriadení vecného bremena. Zmluva nadobudla účinnosť dňa 24.5.2024. Spoločnosť VAILLANT GROUP Heat Pump Production s.r.o. v rámci výstavby ďalšej infraštruktúry pripravuje realizáciu rozšírenia vetvy distribučného plynovodu a s tým súvisiacej NN prípojky.

V zmysle článku 5. Účinnosť a zánik Zmluvy, odsek 5.2 sa táto zmluva uzatvára na dobu určitú a automaticky zanikne uzavretím Zmluvy o zriadení vecného bremena alebo dňa 31.12.2025.

Spoločnosť VAILLANT GROUP Heat Pump Production s.r.o. požiadala o uzatvorenie dodatku k zmluve z dôvodu predĺženia lehoty, ktorou automaticky zanikne Zmluva, a to buď uzatvorením Zmluvy o zriadení vecného bremena alebo dňa 31.12.2027. Požiadavka na predĺženie dátumu súvisí s posunom realizácie projektu rozšírenia novej vetvy distribučného plynovodu na ďalšie roky a s prioritizáciou iných projektov.

Vzhľadom k uvedeným skutočnostiam mesto predkladá na schválenie Mestskému zastupiteľstvu v Senici Dodatok č. 1 k Zmluve o budúcej zmluve o zriadení vecného bremena, ktorým sa mení článok 5. Účinnosť a zánik zmluvy, ods. 5.2.